कड़ाके की सर्दी से राहत, आबू में पारा 7 डिग्री पर
हिलस्टेशन माउंट आबू में रविवार को न्यूनतम तापमान 4 डिग्री के उछाल के साथ 7 डिग्री सेल्सियस पर पहुंच गया है। शनिवार को यहां का न्यूनतम तापमान 3 डिग्री सेल्सियस रिकार्ड किया गया था। वहीं दिन का तापमान भी 23 डिग्री सेल्सियस पर पहुंच गया है। अचानक बढ़े तापमान के कारण लोगों ने सर्दी से थोड़ी राहत महसूस की।
हालांकि दिन भर चली ठंडी हवाओं ने जनजीवन को भी प्रभावित किया। सवेरे देर तक वादियों समेत जिलेभर में कोहरा छाया रहा। वहीं देर सुबह तक वादियों में छाए कोहरे में घूमने का सैलानियों ने लुफ्त उठाया। शीतलहर चलने से माउंट आबू समेत जिलेभर में ठिठुरन बरकरार रही। लोगों ने जगह-जगह अलाव जलाकर सर्दी से बचने का जतन किया। सर्दी के कारण शहरवासी सुबह देर तक बिस्तर में दुबके रहे। आवश्यक काम से बाहर निकलने वाले लोग भी गर्म लबादों में लिपटे रहे। पर्यटन स्थलों पर भी धूप निकलने के बाद ही सैलानियों की चहल-पहल नजर आई।
सर्दियों में इन तरीकों को आजमाएं और स्वस्थ रहें
{वायरलकी आशंका रहती है। इस कारण खाने से पहले हाथ धोने को आदत में शामिल कर लें। ऑफिस से घर लौटने के बाद, किसी से हाथ मिलाने के बाद भी हाथ जरूर धोएं।
{सर्दी, जुकाम या मुंह में इंफेक्शन के बाद टूथब्रश जरूर बदलें। डॉक्टरों के अनुसार बीमारियों के कीटाणु ब्रश में रह जाते हैं और उसे फिर से काम में लेने से दुबारा इंफेक्शन की आशंका बनी रहती है।
{जब भी मौका मिले कुछ देर धूप में जरूर रहें। इससे शरीर में फुर्ती रहेगी। डॉक्टरों के अनुसार विटामिन डी के लिए धूप का सेवन सबसे अच्छा तरीका है।
देर शाम पसरने लगा सन्नाटा
कड़ाकेकी ठंड में शाम होते लोग घरों में दुबकने लगे। देर शाम बस डिपो और रेलवे स्टेशन पर भी असर नजर आने लगा। सफर के लिए निकलने वाले लोग गर्म कपड़ों से लदे हुए थे। वहीं देर रात यहां सन्नाटा पसर गया। देर रात चलने वाली बसों में गिनती की सवारियां सफर करती नजर आई।
माउंट आबू. हिलस्टेशन पर सर्दी से बचने के लिए गर्म लबादों में लिपटे सैलानी।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva